'המסע המופלא לארץ האגדות'

"דמיון חשוב יותר מידע..." אלברט איינשטיין

מדריך : חיים ניר

גילאים: גן-חובה

תקציר

קוראים לי חיים משקפיים-

שגדל בירושלים-

אני מדבר בחרוזים-

כי אני אוכל בכל בוקר שני תפוזים-

אתמול שתיתי בטעות מיץ-אשכוליות-

ומאז אני לא מפסיק לדבר שטויות...

נצא למסע המופלא בארץ-האגדות-

נפליג ונמריא טל-על עם גל גדות.

נקשיב לסיפורים מוכרים-

נרד לגאיות ונטפס על ההרים.

ונאזין גם לסיפורים מקוריים.

נכין יחדיו קיפולי-נייר(אוריגמי)-

של כלבים, חתולים ציפורים ועוד...

נכין בובות-אצבע וכף-יד-

וניצור מעין תיאטרון בובות נייד...

וביחד- נצא לרקוד...

שלכם/ן,

חיים (משקפיים שגדל בירושלים...)

מבוא: מערך הפעלות

 הסדנה היא שנתית, והיא כוללת כ-32 מפגשים שבועיים בני 60 דקות כל מפגש.

בכל סדנה אספר סיפור, מוכר או מקורי. בחרתי סיפורים ממיטב היצירה הישראלית והכלל-עולמית:

יהונתן גפן אריק קרל, לוין קיפניס, אוסקר ויילד, מרים ילן-שטקליס ועוד, וכמו כן סיפורים מקוריים פרי יצירתי .

 בכל שיר/סיפור /אגדה, אשלב רעיון חינוכי כגון, קבלת האחר . נלמד מהן התכונות האנושיות : חכמה , הקשבה, סבלנות וסובלנות.

נכיר רגשות אנושיים כגון שמחה ועצב.

 בכל שבוע/שבועיים נצייר ונכין דמויות מקיפולי-נייר ומגזרות-נייר בהשראת הסיפורים/שירים.

 נכין תיאטרון בובות מניירות/בריסטולים, ונכין הצגות משעשעות.

**סדנה 1 :**

'עשרת הידידים הקטנים'- מאת ש. סקולסקי

רעיון חינוכי: הקבלה בין שני מושגים.(אצבעות ידיים ועשרה ידידים...)

**סדנה 2:**

'הכובע שסרגה אימא'- מאת ש. סקולסקי

ייחודיות מול המוניות.(הכובע שסרגה אימא בהשוואה לכתר המלך...)

**סדנה 3 :**

הסיפור: הזיקית המבולבלת - מאת אריק קרל

רעיון חינוכי: זהות אישית בתוך חברה.(הרצון להיות כמו מישהו אחר...)

**סדנה 4 :**

הכבש הששה-עשר: 'כשאהיה גדול'- יונתן גפן

(הרצון להיות 'גדול'...)

רעיון חינוכי:

סבלנות. היכולת לקבל באהבה את מצבינו...

**סדנה 5 :**

הסיפור: אני רוצה פיל – כתבה: ליאת יוסף

רעיון חינוכי: הצורך של ילדים בחיית-מחמד...

**סדנה 6 :**

"להוריד את הירח"- מאת ג'ונתן אמט

רעיון חינוכי: דמיון מול מציאות.

**סדנה 7 :**

משירי מרים ילן שטקליס(שירים בחרוזים).

רעיון חינוכי: פיתוח יכולת החריזה.

**סדנה 8 :**

"מעשה באפרוח שהלך לבקש אם אחרת"- לוין קיפניס

רעיון חינוכי: על אימהות ושלמות.

**סדנה 9 :**

"שלושת-הפרפרים"- מאת לוין קיפניס

רעיון חינוכי: חברות.

**סדנה 10 :**

"קוראים לי חיים משקפיים" – חיים ניר

שירים בחרוזים

רעיון חינוכי: שמחה וחוש-הומור

**סדנה 11 :**

'הבית האדום'- (סיפור אוריגמי)- חיים ניר

רעיון חינוכי: על קסמים וילדים

**סדנה 12 :**

'משפחת העורבים המעורבים...'(סיפור אוריגמי)- חיים ניר

רעיון חינוכי: פתרון שמח לריבים בין אחים/יות.

**סדנה 13 :**

'להיכן נעלם מר סבלנות'? מאת אלי כדורי

רעיון חינוכי: סבלנות סובלנות ומה שביניהן.

**סדנה 14 :**

'משהו אחר'- מאת קתרין קייב

רעיון חינוכי: קבלת השונה

**סדנה 15 :**

'זרע הביפולו ועוד סיפורים אבודים'- דוקטור סוס

רעיון חינוכי: האנשה: על חיות וחיוכים(חיות מדברות...)

**סדנה 16 :**

'ילד של אמא'- צרויה שלו

על אהבה בין אימא לבנה.

**סדנה 17 :**

'האיש הירוק' – יהונתן גפן(הכבש הששה-עשר...)

רעיון חינוכי: קבלת השונה.

**סדנה 18 :**

'ספר שירי אימא אווזה'- נוסח עברי- אורי סלע

רעיון חינוכי: שיפור אוצר-מילים באמצעות חרוזים...

**סדנה 19:**

'למה רק כבשים?'- מאת אלינוער קלר

רעיון חינוכי: עצות למתקשים להירדם בלילה...

**סדנה 20 :**

'צפרדע פוחד'- מאת מקס פלטהאוס

רעיון חינוכי: התמודדות עם פחדים.

**סדנה 21 :**

'צפוף בבית'- אפרים סידון

רעיון חינוכי: הסתפקות במועט? ואולי הרחבת –אופקים?

**סדנה 22 :**

'שמח על הירח'- זוהר אביב

רעיון חינוכי: איך סיפור נולד...

**סדנה 23 :**

'משל האריה והחסידה'- לה –פונטיין

רעיון חינוכי: עזרה בכל תנאי?

**סדנה 24 :**

'גן-גורים'- רפאל ספורטה

רעיון חינוכי: האנשה(חיות מדברות...)

**סדנה 25 :**

'נקודה עגולה'- חיים ניר

רעיון חינוכי: קבלת השונה

**סדנה 26:**

'שלושה פרחים' - חיים ניר

רעיון חינוכי: השאיפה לעוף עם כנפיים...

**סדנה 27:**

'חיידי- חיידק השיניים'- חיים ניר

רעיון חינוכי: בריאות הפה והחניכיים...)

**סדנה 28 :**

'הנקודה שאבדה'- עודד בורלא

רעיון חינוכי: חיפוש זהות אישית.

**סדנה 29 :**

'יואש'- ע' הלל

רעיון חינוכי: תרבות האכילה הבריאה...

**סדנה 30 -32**

'עלילות הרצוג ונצוג שמיט וקצילרה- גברת משקפפופרית והשטיח המעופף'- קומיקס מקורי בהמשכים - חיים ניר

רעיון חינוכי: קבלה עצמית.